[{"text_idx": "#000001", "text": "Mae gw\u0302yl Sesiwn Fawr Dolgellau wedi cyhoeddi enwau\u2019r don gyntaf o artistiaid fydd yn perfformio yn yr w\u0302yl eleni."}, {"text_idx": "#000002", "text": "Mae\u2019r Sesiwn yn un o\u2019r nifer o wyliau cerddorol sydd heb allu digwydd yn y cnawd dros y ddwy flynedd ddiwethaf, gan ddibynnu ar barhau\u2019n rhithiol dros dro. Ond, bydd yr w\u0302yl yn o\u0302l ar strydoedd Dolgellau eleni mewn pryd i nodi 30 mlynedd ers ei sefydlu\u2019n wreiddiol."}, {"text_idx": "#000003", "text": "Cynhelir y Sesiwn Fawr dros benwythnos 15-17 Gorffennaf 2022 gyda pherfformiadau mewn lleoliadau amrywiol ar hyd a lled tref Dolgellau."}, {"text_idx": "#000004", "text": "Mae rhai o brif artistiaid Cymru wedi\u2019u denu i fod yn rhan o\u2019r lein-yp eleni, gan gynnwys Yws Gwynedd, Tara Bandito a Sw\u0302nami ar y prif lwyfan, a noddir gan BBC Radio Cymru."}, {"text_idx": "#000005", "text": "Gwreiddiau gwerinol a cherddoriaeth byd sydd i\u2019r Sesiwn Fawr, felly yn o\u0302l yr arfer mae\u2019r arlwy arbennig hefyd yn cynnwys enwau fel y byd-enwog Skerryvore o\u2019r Alban, a N\u2019famady Kouyate\u0301 o Guinea Gorllewin Affrica, a The Trials of Cato i enwi dim ond rhai"}, {"text_idx": "#000008", "text": "Hefyd, gan ddilyn traddodiad y blynyddoedd diwethaf, mae bwriad i lansio\u2019r brif w\u0302yl yn swyddogol mewn Gw\u0302yl Gwrw a gynhelir gan y Sesiwn Fawr ar ddydd Sadwrn y 9 Ebrill."}, {"text_idx": "#000009", "text": "\u201cFel cymaint o ddigwyddiadau eraill, ni fu modd cynnal yr w\u0302yl yn ei ffurf arferol ar strydoedd Dolgellau dros y ddwy flynedd ddiwethaf o ganlyniad i\u2019r pandemig, ond trefnwyd sesiynau rhithiol i lenwi\u2019r bwlch\u201d meddai Guto Dafydd, Cadeirydd Pwyllgor y Sesiwn Fawr."}, {"text_idx": "#000012", "text": "\u201cMae\u2019n bleser cyhoeddi y bydd Radio Cymru yn dychwelyd i fod yng nghanol y Sesiwn Fawr unwaith eto \u2013 yn enwedig ar o\u0302l cyfnod mor anodd\u201d meddai Dafydd Meredydd."}, {"text_idx": "#000014", "text": "\u201cYng ngeiriau un o brif artistiaid yr w\u0302yl eleni \u2013 \u201cDa Ni No\u0302l\u201d ac yn edrych ymlaen!\u201d"}]